text: 4 неща, които PIAAC ни казва за половете | EPALE
  Document available also in: EN RO PL ET
  /bg/file/oecdskillsoutlook2013pngoecd_skills_outlook_2013.png
  Изследването относно уменията на възрастните е част от програмата за международно оценяване на компетенциите на възрастни (PIAAC) към Организацията за икономическо сътрудничество и развитие (ОИСР). То е богат източник и провокира дискусии като тази, организирана от EPALE по случай отбелязването на Международния ден на жената. Изследването предоставя информация относно нивото на езикова и математическа грамотност на 166 000 възрастни между 16 и 65 години от 24 държави, 17 от които – в рамките на Европейския съюз. Друга група страни, включваща Словения, взе участие във втора вълна от изследването и ще отчете своите резултати през идните месеци. Големината на извадката позволява създаването на съдържателен анализ, засягащ разликите вътре в самата страна и между страните на база социо-икономически фактори, включващи разбира се пола.
  "Жените и мъжете имат много подобни нива на професионална подготовка" (ОИСР 2013, стр. 40)
  PIAAC се разделя на пет професионални нива, като ниво 1 е най-ниското. ОИСР не поставя някакво специфично ниво на езикова и математическа грамотност като праг за участие в обществото, вземайки под внимание сложността на взаимодействието между търсенето и предлагането на умения сред възрастните. Въпреки това повечето изследвания считат ниво 2 за необходимия минимум, като тези, който са показали резултати под ниво 1, се считат за "слабо представили се".
  При езиковата грамотност съществуват малки разлики в отношението между мъже (50.1%) и жени (49.9%) в групата на "слабо представилите се". По-голям дял на жени спрямо мъже се среща сред хората с ниска математическа грамотност, като това различие е малко и става все по-малко, когато други социо-икономически фактори се вземат под внимание.
  Представянето на езиковата и математическа грамотност е със силна взаимовръзка в изследването. Mного от тези, които заемат ниските нива на скалата по езикова грамотност, са направили същото и с математическата. Сред възрастните, които отбелязват най-ниското ниво 1 или по-надолу при езиковата или математическата грамотност, 55% отбелязват ниво 1 или под него едновременно при езиковата и математическа грамотност, 15% само при езиковата и 30% само при математическата. И тук има полов модел - жените в тази група е било по-вероятно да имат само по-лоша математическа грамотност спрямо мъжете, а мъжете само по-лоша езикова такава.
  "В повече от половината от изследваните държави няма статистически значима разлика между мъжете и жените по отношение на скалата на езикова грамотност" (ОИСР 2013 стр. 111)
  Европейските държави имат много общо помежду си. В цялата извадка мъжете и жените са представени по еднакъв начин в групата на хората със слаби резултати в езиковата грамотност и повечето отделни страни също следват този модел. Това обаче не се повтаря навсякъде. Например мъжете превъзхождат жените с езиковата си грамотност в Холандия, Германия и Фландрия, докато повече мъже отколкото жени са сред ниско представилите се в Полша и Дания.
  Жените са повече от мъжете между хората с ниски резултати в математическата грамотност с по-голям брой жени, заемащи най-ниското ниво в сравнение с мъжете. Това се отнася за повечето страни, с изключение на Полша и Словакия.
  "[...] в различните страни по-възрастните ниско образовани жени в неравностойно положение са изправени пред по-голям риск да попаднат в по-ниските нива на компетентност на скалата за езикова грамотност спрямо по-възрастните мъже със същия профил" (ОИСР 2013 стр. 124)
  Нивото на образование и родителският социо-икономически статус имат по-дълбока връзка с резултатите от езиковата и математическа грамотност в PIAAC спрямо пола. Въпреки това полът влиза във взаимодействие с тези фактори. Като цяло ниско образованите жени в неравностойно социално-икономическо положение е пет пъти по-вероятно да попаднат в нивата с ниско представилите се с езиковата грамотност, в сравнение с тези жени, които имат най-малко средно образование. При мъжете вероятността е около четири пъти. Този модел се среща в около половината от страните и е особено очевиден във Фландрия, Италия, Холандия и Испания.
  "[...] мъжете и жените използват своите умения по различен начин, отчасти заради своята работа" (ОИСР 2013, стр. 149)
  PIAAC не само проверява езиковата и математическа грамотност, но също се интересува как се използва на работа и вкъщи. Най-общо, жените четат, пишат и смятат по-малко от мъжете по време на работа, а го правят повече извън офиса. Тези разлики може да не се дължат толкова на пола, колкото на работата, която мъжете и жените имат. Жените са склонни да работят повече почасово например.
  Дейвид Малоус има повече от 25 години опит в обучението на възрастни като учител, обучаващ учители, мениджър и изследовател. В момента е директор "Научни изследвания" в Националния център за изследвания и развитие на езиковата и математическата грамотност при възрастните хора (NRDC) в ULC Института по образование, Лондон, и ръководи направлението, свързано с образованието за възрастни по политиката на Европейската Комисия за грамотност ELINET